ล็อคถล่ม! THCOM งดจ่ายปันผล หลังงบปี 61 พลิกกำไร 230 ล้าน สวนกระแสคาดหวัง
ล็อคถล่ม! THCOM งดจ่ายปันผล หลังงบปี 61 พลิกกำไร 230 ล้าน สวนกระแสคาดหวัง
8 ก.พ. 2562

บริษัท ไทยคม จำกัด (มหาชน) หรือ THCOM รายงานผลการดำเนินงานประจำปี 2561 มีกำไรสุทธิดังนี้

โดยผลการดำเนินงานที่พลิกกำไรในปี 2561 จำนวน 230 ล้านบาท ปรับตัวสูงขึ้นจากปี 2560 ที่รายงานผลขาดทุนสุทธิที่ (2,650) ล้านบาท โดยเป็นผลมาจากการขายหุ้นบริษัท ซีเอส ล็อกซอินโฟ จำกัด (มหาชน) (ซีเอสแอล)
อีกทั้งการลดลงของค่าเสื่อมราคาและค่าตัดจำหน่ายหลังการบันทึกการด้อยค่าของสินทรัพย์ดาวเทียมในปี 2560 และการลดลงของค่าใช้จ่ายในการขายและบริหาร ทั้งนี้บริษัทมีกำไรจากการดำเนินงานปกติสำหรับปี 2561 อยู่ที่ระดับ 140 ล้านบาท ปรับตัวสูงขึ้นอย่างมีนัยสำคัญจาก 20 ล้านบาทในปี 2560
ขณะที่บริษัทมีรายได้จากการขายและการให้บริการรวมทั้งสิ้น 6,008 ล้านบาท ลดลง 10.2% จาก 6,689 ล้านบาทในปี 2560 โดยมีสาเหตุหลักจากราคาขายต่อหน่วยที่ลดลงตามแนวโน้มภาวะอุตสาหกรรมที่ชะลอตัว รวมถึงการยุติการใช้งานของลูกค้าราใหญ่ในช่วงปี 2560
อนึ่งวันนี้ (8 ก.พ.) เมื่อเวลา 16.31 น.“ข่าวหุ้นธุรกิจออนไลน์” นำเสนอประเด็น ตามพาดหัวข่าว “ลือสนั่น! THCOM ปันผลระลอกใหญ่ ทิ้งทวน “อินทัช” ก่อนขายหุ้นให้กสท.” โดยระบุว่า แหล่งข่าวระดับสูงใน บริษัท ไทยคม จำกัด (มหาชน) หรือ THCOMา วันนี้มีการประชุมคณะกรรมการ (บอร์ด) ของบริษัทฯ เพื่อพิจารณาอนุมัติงบการเงินปี 2561 พร้อมกับพิจารณาการจ่ายเงินปันผลจากงวดดำเนินงานดังกล่าวรวมถึงในส่วนของเงินปันผลพิเศษด้วย
โดยก่อนหน้านี้มีการรายงานข่าวกรณี บริษัท กสท โทรคมนาคม จำกัด (มหาชน) หรือ CAT Telecom เตรียมการเข้าซื้อหุ้น THCOM จากบริษัท อินทัช โฮลดิ้งส์ จำกัด (มหาชน) หรือ INTUCH ผู้ถือหุ้นใหญ่ โดยขณะนี้ ใกล้จะได้ข้อสรุปสำหรับรายละเอียดในการเข้าทำรายการดังกล่าวแล้ว
ทั้งนี้ มีการคาดการณ์ว่า บอร์ด THCOM จะพิจารณาจ่ายเงินปันผลจากทั้งผลการดำเนินงานปกติ และปันผลพิเศษ เนื่องจากจะเป็นงวดสุดท้ายที่ INTUCH จะได้รับเงินปันผลก่อนหน้าจะมีการจำหน่ายหุ้นให้กับ CAT Telecom (Cash Drain) ซึ่งถือว่าเงินสดคงเหลือและกำไรสะสมมาจากรายได้ที่เกิดขึ้นในช่วงที่ INTUCH เป็นผู้ถือหุ้นใหญ่อยู่
โดยจากการสำรวจตัวเลขทางการเงินเบื้องต้น พบว่า ณ สิ้นสุดไตรมาส 3/2561 (งวด 9 เดือน) THCOM มีเงินสดและรายการเทียบเท่า 3,552.21 ล้านบาท และกำไรสะสม (ยังไม่ได้จัดสรร) จำนวน 4,930.49 ล้านบาท ขณะที่ปัจจุบัน THCOM มีจำนวนหุ้นสามัญทั้งสิ้น 1,096 ล้านหุ้น โดย INTUCH เป็นผู้ถือหุ้นใหญ่อันดับที่ 1 ของ THCOM โดยถือหุ้นอยู่ทั้งหมด 450,870,934 หุ้น หรือคิดเป็น 41.14%